
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 56 


26 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
σε κτίριο το οποίο έχει χαρακτηρισθεί ως διατηρη¬ 
τέο και βρίσκεται εντός του ρυμοτομικού σχεδίου 

Δήμου Πειραιά (Ν. Αττικής). 1 

Κήρυξη ως αναδασωτέας εκτάσεως εμβαδού 72 
στρεμμάτων στη θέση «Στροφυλιά» της περιφέρει¬ 
ας Δήμου Αργοστολιού Ν. Κεφαλληνίας. 2 


ΑΠΟΦΑΣΕΙΣ 

Αριθ. 283/43 (1) 

Καθορισμός ειδικών όρων και περιορισμών δόμησης σε 


κτίριο το οποίο έχει χαρακτηρισθεί ως διατηρητέο και 
βρίσκεται εντός του ρυμοτομικού σχεδίου Δήμου Πει¬ 
ραιά (Ν. Αττικής). 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

1. Τις διατάξεις των άρθρων 110 και 327 του από 
14.7.1999 Π. Δ/τος «Κώδικας Βασικής Πολεοδομικής Νο¬ 
μοθεσίας» (Δ' 580), όπως το άρθρο 110 αντικαταστάθηκε 
με το άρθρο 3 και το άρθρο 327 τροποποιήθηκε με το άρ¬ 
θρο 2 του Ν. 2831/2000 «Τροποποίηση των διατάξεωντου 
Ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» (Α' 140). 

2. Τις διατάξεις του άρθ. 29Α' του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137) που προστέθηκε 
με το άρθ. 27 του Ν. 2081/1992 (Α' 154) και αντικαταστάθη- 
κε μετηνπαρ. 2ατου άρθ. 1 του Ν. 2469/1997 (Α'38). 

3. Την αριθ. 103326/1281/15.12.1996 απόφαση του 
Υπουργού και του Υφυπ. Περιβ/ντος, Χωρ/ξίας και Δημ. 
Έργων «Μεταβίβαση αρμοδιοτήτων του Υπουργού και 
του Υφυπ. Περιβ/ντος, Χωροταξίας και Δημοσίων Έργων 
στον Γενικό Γραμματέα και στους Προϊσταμένους των Γε¬ 
νικών Δ/νσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126/Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 


5. Την από 6.3.2000 αιτιολογική έκθεση της Δ/νσης Πο- 
λεοδομικού Σχεδιασμού-Τμήμα Παραδοσιακών Οικισμών. 

6. Την από 18.5.2000 (αριθ. πρωτ. ΥΠΕΧΩΔΕ 
13466/6155/2000) σύμφωνη γνώμη του ενδιαφερομένου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπ/γισμού και του οικείου Ο.Τ.Α., αποφασίζουμε: 

1. Στο κτίριο που βρίσκεται εντός του ρυμοτομικού σχε¬ 
δίου Δήμου Πειραιά (Ν. Αττικής) επίτης οδού Μπουμπου- 
λίνας αριθ. 18, που έχει χαρακτηρισθεί ως διατηρητέο με 
την 12745/1214/1987 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων (Δ' 420/1987), 
φερόμενο ως ιδιοκτησία της ΑΈ. «Γ. Χόντος ΑΈ.» καθορί¬ 
ζονται ειδικοί όροι και περιορισμοί δόμησης ως εξής: 

α. Επιτρέπεται η αντικατάσταση στο εσωτερικό του κτι¬ 
ρίου του φέροντα οργανισμού με νέο, από οπλισμένο σκυ¬ 
ρόδεμα, καθώς και η ενίσχυση της περιμετρικής φέρου- 
σας λιθοδομής. 

β. Επιτρέπεται η κατεδάφιση της ανατολικής προσθή¬ 
κης και η ανακατασκευή αυτής. 

γ. Επιτρέπεται η κατασκευή ενός υπογείου για βοηθητι¬ 
κή χρήση. 

δ. Επιτρέπεται η προσθήκη καθ’ ύψος δύο ορόφων σε α¬ 
πόσταση 4,50 μέτρων από την κύρια όψη του διατηρητέ¬ 
ου κτιρίου και στο περίγραμμα του υφισταμένου κτιρίου 
όσον αφορά την οπίσθια όψη, όπως φαίνεται στο διά¬ 
γραμμα κάλυψης σε κλίμακα 1:100. 

Το ύψος της προσθήκης, η οποία θα γίνει χωρίς υπέρβα¬ 
ση του ισχύοντος συντ/στή δόμησης, δεν μπορεί να υπερ¬ 
βαίνει τα δέκα εννέα μέτρα και σαράντα εκατοστά του μέ¬ 
τρου (19,40) μ. συμπεριλαμβανομένου και του κουβουκλίου 
στο δώμα, μετρούμενο από τη νόμιμη υψ/τρική αφετηρία. 

ε. Η διαμόρφωση των όψεωνγίνεται σύμφωνα μετά σχέ¬ 
δια κύριας όψης και όψης ακαλύπτου σε κλίμακα 1: 50. 

στ. Τα ανωτέρω τρία (3) σχετικά πρωτότυπα διαγράμ¬ 
ματα θεωρήθηκαν από το Προϊστάμενο της Δ/νσης Τοπο- 
γραφικών Εφαρμογών με την 283/2000 πράξη του και 
αντίτυπά τους σε φωτοσμίκρυνση δημοσιεύονται στην 
Εφημερίδα της Κυβερνήσεως. 

ζ. Κατά τα λοιπά εξακολουθούν να ισχύουν οι διατάξεις 
της 12745/1214/1987 απόφασης (Δ'420). 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 8 Ιανουάριου 2001 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 6374 (2) 

Κήρυξη ως αναδασωτέας εκτάσεως εμβαδού 72 στρεμ¬ 
μάτων στη θέση «Στροφυλιά» της περιφέρειας Δήμου 
Αργοστολιού Ν. Κεφαλληνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις περί Διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2) Τις διατάξεις του άρθρου 117 παρ. 3 του Συντάγμα¬ 
τος. 

3) Τις διατάξεις του Ν. 998/79 «περί προστασίας των δα¬ 
σών και δασικών εν γένει εκτάσεων της χώρας» και συ¬ 
γκεκριμένα: 

α) Του άρθρου 38 παρ. 1. 
β) Του άρθρου 41 παρ. 1. 

4) Τις διατάξεις του Υπουργείου Γεωργίας αριθ. α) 
160417/1180/8.7.1980 και β) 182447/3049/24.9.1980. 

5) Το Ν. 2218/13.6.1994 "Περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις" όπως τροποποιήθηκε μεταγενέστερα με τον Ν. 
2240/16.9.94. 

6) Τον Ν. 2503/30.5.97."Διοίκηση, οργάνωση, στελέχω- 


ση της περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις". 

7) Την αναφορά της Δ/νσης Δασών Κεφαλληνίας με α- 
ρίθ. 4928/1.11.2000 με την οποία προτείνεται η κήρυξη ως 
αναδασωτέας, της αναφερόμενης στο θέμα εκτάσεως, 
αποφασίζουμε: 

Κηρύσσουμε αναδασωτέα, με σκοπό να επανέλθει στην 
πρότερα της κατάσταση, με φυσική αναγέννηση, την 
ιδιωτική δασική έκταση που κάηκε εμβαδού εβδομήντα 
δύο στρεμμάτων (72 στρ.), που βρίσκεται στη θέση “Στρο- 
φυλιά" περιφέρειας Δήμου Αργοστολιού Ν. Κεφαλληνίας, 
και προσδιορίζεται από τα στοιχεία Α-Β-Γ-Δ-Ε-Ζ-Η-Θ-Ι-Κ- 
Λ-Μ-Ξ-Ο-Π-Ρ-Σ-Τ-Α όπως φαίνονται στο συνημμένο από¬ 
σπασμα χάρτη Γ. Υ. Σ. κλίμακας 1:5000 το οποίο αποτελεί 
αναπόσπαστο μέρος της αποφάσεως αυτής και ορίζεται 
ως εξής: 

Ανατολικά: με ιδιωτική δασική έκταση. 

Δυτικά.: με ιδιωπκή δασική έκταση. 

Βόρεια: με ιδιωτική δασική έκταση. 

Νότια: με ιδιωπκή δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 5 Δεκεμβρίου 2000 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











